Cheteria

Cheteria merupakan salah satu golongan pembesar diraja Brunei yang kedudukannya berada di bawah Wazir dan di atas Manteri. Cheteria mempunyai tingkatan kedudukan berdasarkan sistem Empat Lipatan yang mencapai lipatan tiga puluh dua. Setiap orang yang diberi kedudukan dalam Cheteria juga diberi gelar tertentu serta dirujuk dengan rujukan kehormatan "Yang Amat Mulia". Gelar Cheteria hanya diberikan kepada orang-orang yang berketurunan Pengiran, terutama Pengiran Peranakan. Penganugerahan gelar diadakan dalam suatu upacara yang disebut "mengangkat".

 Hierarki 
Terdapat tujuh tingkatan dalam golongan Cheteria, iaitu:
 Kepala Cheteria
 Cheteria 4
 Cheteria Tambahan di Bawah Cheteria 4
 Cheteria 8 atau Cheteria Besar
 Cheteria 16 atau Cheteria Pengalasan Besar
 Cheteria Tambahan di Bawah Cheteria 16
 Cheteria 32 atau Cheteria Pengalasan Damit
yang mana Kepala Cheteria merupakan kedudukan yang tertinggi bagi golongan Cheteria.

Jumlah orang untuk setiap tingkatan yang bernomor adalah seperti nama itu sendiri, contohnya Cheteria 8 terdiri dari delapan orang. Untuk Kepala Cheteria dan Cheteria Tambahan di Bawah Cheteria 16, masing-masing terdapat dua orang, sementara Cheteria Tambahan di Bawah Cheteria 4 hanya terdiri dari seorang Cheteria.

 Terasul 

Pada umumnya gelar Cheteria berpangkal "Pengiran" dan diikuti dengan frasa tambahan, sedangkan rujukan kehormatan bagi orang-orang yang dianugerahi gelar Cheteria ialah "Yang Amat Mulia", yang digunakan pada awal dalam menulis nama lengkapnya dengan terasul. Contohnya, untuk seseorang yang dianugerahi gelar "Pengiran Kesuma Negara" yaitu suatu kedudukan dalam Cheteria 8, terasulnya ialah "Yang Amat Mulia Pengiran Kesuma Negara", diikuti dengan gelar lain (jika ada) dan nama asli.

 Catatan 

 Referensi 
 Mohd. Jamil Al-Sufri (2002). Adat Istiadat Diraja Brunei. Bandar Seri Begawan: Jabatan Adat Istiadat Negara. 

 Pranala luar 
 Senarai Wazir dan Cheteria di laman BRUNEIresources.com 

*
Kategori:Pembesar diraja Brunei
Kategori:Adat istiadat diraja Brunei